Maži vaikai

Maži vaikai () – 2006 m. JAV drama, kurios režisierius Todd Field. Pagrindinį vaidmenį atliko britų aktorė Kate Winslet. Filmas buvo nominuotas trims Oskarams.https://www.imdb.com/title/tt0404203/awards/

 Siužetas 

Tai filmas, pasakojantis apie atskirų žmonių gyvenimo situacijas, kurios persipina tarpusavyje ir su kuriomis vienaip ar kitaip turi ryšį vaikai.

Sara Pyrs su savo dukterimi kiekvieną dieną lankosi miesto vaikų žaidimo aikštelėje, kur su savo atžalomis renkasi ir kitos mamos. Kartais čia apsilanko ir išvaizdus vyriškis su savo sūnumi, suteikiantis joms peno pavydui ir apkalboms. Kartą, vaikams žaidžiant sūpynėse, Sarai pasitaiko galimybė užkalbinti vyrą – tai, ko kitos moterys neišdrįso padaryti jau daug mėnesių. Bredas Adamsonas prisistato esantis dokumentinių filmų kūrėjos Keitės vyras. Jis niekaip negali išlaikyti baigiamojo advokato egzamino ir kol kas rūpinasi vaiku, kol žmona juos išlaiko. Keitė prisipažįsta, kad su kitomis moterimis susilažino, jog gaus jo telefono numerį. Bredas, įsijautęs į žaidimą ir norėdamas padėti, sutinka, tačiau nei vienas neturi rašiklio. Kol Sara desperatiškai jo ieško, Bredas ją pabučiuoja ir pats sutrikęs pasišalina.

Saros ir jos vyro Ričardo santykiai kasdien vis labiau šąla, nes šis vis daugiau laiko praleidžia darbe, kur naršo internete, ieškodamas pornografijos. Bredo žmona daug dirba ir tarp jų taip pat mažai likę intymumo. Vis dažniau susitikdami, Sara ir Bredas netrukus tampa meilužiais, nors abu suvokia, kad tai neturi jokios ateities: Bredas myli žmoną, kuri yra ir gražesnė, ir užimanti geresnę visuomeninę padėtį nei Sara, o pastaroji taip pat suvokia, kad neturi galimybių varžytis, tačiau geismas nugali ir jiedu stengiasi negalvoti apie ateitį.

Ronis MakGorvis kažkada buvo teistas už seksualinį vaikų išnaudojimą ir dabar jis yra tapęs viso miesto atstumtuoju. Vienintelė motina Mej jį globoja ir stengiasi padėti susitvarkyti gyvenimą.
Laris Hedžas anksčiau buvo policininkas, o dabar vadovauja vietiniam savigynos būriui, kurio pagrindinis tikslas – persekioti Ronį. Vis dėlto ir pats Laris turi paslaptį – prieš keletą metų jis buvo atleistas iš policijos, nes supermarkete netyčia nušovė paauglį.
Sužinojęs, kad Ronis apsilankė miesto baseine, kur įvarė daug baimės motinoms su vaikais, Laris vakare atvyksta prie jo namų. Čia jį pasitinka Mej, užverda karštas ginčas ir moterį ištinka širdies smūgis. Greitoji pagalba išgabena ją į ligoninę, tačiau Mej netrukus miršta. Palaužtas Ronis, grįžęs namo, randa motinos jai rašytą laišką, kuriame ši jo prašo stengtis būti geru. Įtūžęs Ronis pradeda niokoti namus ir žaloti pats save.

Bredas pasiūlo Sarai kartu pabėgti ir gyventi savo gyvenimą. Vakare ši pasiima vaiką ir ima jo laukti žaidimų aikštelėje, kurioje jiedu susipažino. Temsta, Bredo nėra, tačiau pasirodo svirduliuojantis Ronis. Išsigandusi Sara su vaiku sėda į mašiną ir, matydama, kad Bredas nebepasirodys, verkdama važiuoja namo.

Tuo tarpu Bredas skuba į parką ir susitinka būrelį jaunimo, važinėjantį riedlentėmis. Šie pasiūlo jam pamėginti pasivažinėti ir Bredas, prisiminęs jaunystę, sutinka, tačiau, darant sudėtingą triuką, krinta ant nugaros ir nebegali atsikelti.
Laris, sužinojęs apie Mej mirtį, važiuoja pas ją į namus, kad atsiprašytų Ronio. Šio neradęs, užklystą į vaikų žaidimo aikštelę, kur randa šį, kraujuojantį po sau atliktos kastracijos. Laris nuneša jį į savo mašiną ir veža į ligoninę, kurios tarpduryje susitinka ant neštuvų gulintį Bredą ir atskubėjusią jo žmoną Keitę.

 Pagrindiniai aktoriai 
 Aktorius – vaidmuo

 Kate Winslet – Sara Pyrs
 Jennifer Connelly – Keitė Adamson
 Patrick Wilson – Bredas Adamsonas
 Jackie Earle Haley – Ronis MakGorvis
 Noah Emmerich – Laris Hedžas
 Gregg Adelman – Ričardas Pyrsas
 Phyllis Somerville – Mej MakGorvi
 Jane Adams – Šeila

 Apdovanojimai 
MetaiApdovanojimasApdovanojimų kategorijaAsmuoRezultatas2007Oskaras Geriausia aktorė Kate Winslet  Geriausias antrojo plano aktorius Jackie Earle Haley  Geriausias adaptuotas scenarijus Todd FieldTom Perrotta Auksinis gaublys Geriausia aktorė Kate Winslet  Geriausias filmas – drama  Geriausias scenarijus Todd FieldTom Perrotta  BAFTA Geriausia aktorė Kate Winslet Ekrano aktorių gildijos apdovanojimas Geriausia aktorė Kate Winslet  Geriausias antrojo plano aktorius Jackie Earle Haley  Austin Film Critics Associacion Geriausias filmas Broadcast Film Critics Associacion Awards Geriausia aktorė Kate Winslet  Geriausias filmas – drama  Geriausias scenarijus Todd FieldTom Perrotta 2006Chicago Film Critics Associacion Awards Geriausia aktorė Kate Winslet  Geriausias antrojo plano aktorius Jackie Earle Haley  Geriausias scenarijus Todd FieldTom Perrotta Satelito apdovanojimas Geriausia aktorė Kate Winslet  Geriausias aktorius Patrick Wilson  Geriausias filmas – drama  Geriausias adaptuotas scenarijus Todd FieldTom Perrotta 

 Išnašos 

Kategorija:2006 filmai
Kategorija:JAV filmai
Kategorija:Dramos